Vyhodnotenie medzirezortného pripomienkového konania k Návrhu na zaradenie majetkovej účasti štátu na podnikaní spoločnosti UniBanka a.s. do zoznamu majetkových účastí štátu na podnikaní iných právnických osôb zahrnutých do privatizácie

Spôsob pripomienkového konania	Bežný postup – 10 pracovných dní	
Zoznam oslovených subjektov	Úrad vlády, Podpredseda vlády SR pre európsku integráciu a pre ľudské a menšinové práva a regionálny rozvoj, Ministerstvo dopravy, pôšt a telekomunikácií, Ministerstvo zahraničných vecí, Ministerstvo vnútra, Ministerstvo hospodárstva, Ministerstvo financií, Ministerstvo kultúry, Ministerstvo obrany, Ministerstvo školstva, Ministerstvo zdravotníctva, Ministerstvo výstavby a regionálneho rozvoja, Ministerstvo spravodlivosti, Ministerstvo práce sociálnych vecí a rodiny, Ministerstvo životného prostredia.	
Počet oslovených subjektov	15	
Zaslali do stanoveného termínu	14	
Zaslali po termíne	0	
Vôbec nezaslali	1: Ministerstvo životného prostredia	
Subjekty, ktoré nemali pripomienky	10: Podpredseda vlády SR pre európsku integráciu a pre ľudské a menšinové práva a regionálny rozvoj, Ministerstvo dopravy, pôšt a telekomunikácií, Ministerstvo financií, Ministerstvo kultúry, Ministerstvo obrany, Ministerstvo školstva, Ministerstvo zdravotníctva, Ministerstvo výstavby a regionálneho rozvoja, Ministerstvo spravodlivosti, Ministerstvo práce sociálnych vecí a rodiny.	
Počet vznesených pripomienok	4	
Počet akceptovaných pripomienok	4	

rezort	Typ	Vyh.	spôsob vyhodnotenia	
Úrad vlády SR 
- formálne pripomienky	
O	
A	pripomienky boli zapracované	
Ministerstvo vnútra SR
- navrhuje aby „ finančné prostriedky z predaja akciového podielu v UniBanke, a.s. boli v plnej  výške príjmom štátneho rozpočtu 
( nielen 50 %) a ako také boli prostredníctvom výdavkovej časti štátneho rozpočtu, na základe návrhu vlády Slovenskej republiky a schválenia Národnou radou Slovenskej republiky, pridelené príslušným kapitolám v rámci schválených priorít„.	

O	

A	akceptované, zapracované Finančné prostriedky budú príjmom FNM SR a o jeho použití sa bude rozhodovať návrhom predloženým do NR SR	
Ministerstvo zahraničných vecí SR
- Doplniť predkladaný materiál o príčiny prijatia rozhodnutí NBS o
znížení základného imania UniBanky v rokoch 2000 a 2002.
Zdôvodnenie: Z predkladaného materiálu nie je zrejmé, prečo došlo k zníženiu základného imania UniBanky v rokoch 2000 a 2002.
- Doplniť predkladaný materiál o predpokladaný vývoj cien akcií
UniBanky v budúcom období.
Zdôvodnenie:  Hlavným dôvodom na privatizáciu majetkovej účasti štátu v UniBanke, v zmysle predkladaného materiálu, je aj postupný pokles hodnoty uvedených akcií, a tým aj hodnoty majetku štátu. (Štát vložil do Slovenskej poľnohospodárskej banky ú.s. v r. 1990 (predchodca UniBanky) 30 mil. Kčs a následne SR v rokoch 1995 a 1996 nakúpila
ďalšie akcie banky spolu v sume cca 81 mil. Sk. Avšak MP SR v súčasnosti spravuje akcie  v celkovej hodnote 25,9 mil.) Materiál
neobsahuje budúci vývoj cien uvedených akcií, a preto nie je možné posúdiť, či dochádza k  ďalšiemu poklesu cien akcií, ktorý by bol
dôvodom na privatizáciu majetkovej časti  štátu, alebo vývoj cien akcií má rastúcu tendenciu.	

O

O	

A

N	

 akceptované, zapracované

Uvedené akcie nie sú obchodovatelné na kapitálovom trhu. Ich cena je pevná. Cena akcií sa mení rozhodnutím valného zhromaždenia akcionárov v závislosti od hospodárskeho výsledku banky a od iných ukazovateľov. Nie je možné predložiť vývoj ceny akcií do budúcnosti. Klesanie hodnoty akcií v minulom období je len jeden z dôvodov odpredaja akcií v správe MP SR	
Ministerstvo hospodárstva SR
- V predkladacej správe a v prílohe materiálu je uvedené, že Ministerstvo hospodárstva SR má splnomocniť Ministerstvo pôdohospodárstva SR k uzavretiu zmluvy so spoločnosťou UniCredito Italiano S. p .A. o predaji majetkového podielu štátu na podnikaní UniBanky, a.s.. Tento postup je potrebné z materiálu vypustiť.
- K návrhu predkladateľa, aby 50% príjmu z privatizácie majetkovej účasti štátu v spoločnosti UniBanka, a.s. bolo použitých na riešenie nepokrytých výdajov v rozpočtovej kapitole MP SR  a 50% bolo príjmom štátneho rozpočtu, treba uviesť, že v zmysle zákona celý príjem z privatizácie je príjmom Fondu národného majetku SR a jeho použitie v súlade s rozhodnutím vlády SR presne vymedzuje § 28 ods. 3 písm. b) zákona.     	

Z

Z

A

A	

akceptované, zapracované

akceptované, zapracované	
Z – zásadná pripomienka, O – obyčajná pripomienka, A – akceptovaná, N - neakceptovaná